༄༅། ། ཀྱཻ་མཐུ་སྟོབས་དབང་ཕྱུག་རིག་འཛིན་པདྨ་ཡི། ། བཀའ་དམ་རྡོ་རྗེའི་ཕྲེང་བ་
གཙུག་རྒྱན་དུ། ། འཆང་བའི་དྲེགས་པའི་སྡེ་དཔོན་མཐུ་རྩལ་ཅན། ། སྔོ་ལྷ་གཡུ་རྩེ་ཡབ་
ཡུམ་སྲས་འཁོར་བཅས། ། དད་གདུང་མོས་པས་གནས་འདིར་སྤྱན་འདྲེན་ན། ། ཐོགས་
མེད་རྫུ་འཕྲུལཤུགས་ཀྱིས་འདིར་གཤེགས་ལ། ། དགྱེས་བཞིན་བརྟན་བཞུགས་མཆོད་
ཚོགས་རྒྱ་མཚོ་བཞེས། ། དམ་ཚིག་བཞིན་དུ་གང་བཅོལ་འཕྲིན་ལས་སྒྲུབས། ། བདེ་སྟོང་
དབྱིངས་ལས་ལེགས་སྤེལ་མཆོད་པའི་ཚོགས།།དམ་རྫས་གཏོར་མ་སྨན་རག་གསེར་སྐྱེམས་
353

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
ཕུད། ། ལྷ་བསང་དུད་པ་ལང་ལོང་མཁའ་དབྱིངས་ཁྱབ། ། མ་ཚང་མེད་པའི་འདོད་དགུ་
དམ་རྫས་ཀྱིས། ། ལྷ་ཁྱོད་གསོལ་ཞིང་མཆོད་དོ་དགྱེས་པར་རོལ། ། རྩ་བརྒྱུད་བླ་མ་དཀྱིལ་
འཁོར་ལྷ་ཚོགས་ཀྱི། ། དམ་དགོངས་བསྟན་དང་ཆོས་བྱེད་མཐའ་དག་སྐྱོངས། ། ལྷ་ཁྱོད་
སྙིང་ནས་བསྟེན་མཆོད་ལྷུར་ལེན་པའི། ། སྐྱབས་གསོལ་མཐའ་དག་ཉིན་མཚན་དུས་དྲུག་
ཏུ།། སྲུང་སྐྱོབས་སྡོང་གྲོགས་ལུས་དང་གྲིབ་མ་བཞིན། ། འབྲལ་མེད་བཅོལ་བའི་ལས་ཀུན་
ཡིད་བཞིན་སྒྲུབས། ། མི་འདོད་རྐྱེན་ངན་མ་ལུས་དབྱིངས་སུ་བཟློག ། ཚེ་བསོད་དཔལ་
འབྱོར་ཡར་ཟླ་ལྟ་བུར་རྒྱས། ། སྣང་སྲིད་དབང་བསྡུས་གནོད་བྱེད་ཐལ་བར་རློག ། དབང་
ཐང་རླུང་རྟ་སྲིད་པའི་རྩེ་མོར་སྙེགས། ། བསམ་པའི་དོན་ཀུན་ལྷུན་གྱིས་གྲུབ་པར་མཛོད༎
མདོར་ན་མཐུ་ལྡན་དགྲ་ལྷའི་དབང་བོ་ཁྱོད། ། རྩེ་གཅིག་བསྟེན་མཆོད་སྲུང་མར་མངའ་
གསོལ་ན། ། མ་བསྐུལ་བར་ཡང་གང་བསམ་མོས་དོན་སྒྲུབས། ། མཁོ་དགུའི་དངོས་གྲུབ་
ཆར་དུ་བསྙིལ་བར་མཛོད། ། ཅེས་པ་འདི་ནི་མཛོད་དགེའི་དཔོན་རྟ་མགྲིན་སྐྱབས་ནས་བསྐུལ་ངོར།
༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།